María Ponce

**María Eugenia Ponce de Bianco** (Tucuman, 1924ko uztailaren 6a  - 1977ko abenduaren 17 edo 18an desagertua) Maiatzeko Plazako  - Amak elkartearen sortzaileetako bat. Argentinako estatu terrorismoagatik desagertutakoak bilatzeagatik bahitu, torturatu eta erail zuten.

## Biografia 
María Ponce Tucumanen jaio zen. Gaztetatik Alderdi Komunistaren militantea izan bazen ere, 1976an Videlaren diktadura militarraren hasierarekin batera utzi zuen ERPn parte hartzeko eta desagertutakoen senideekin elkarlanean aritzeko, Maiatzaren Plazako Amak elkatearen sortzaileetako bat izan zen. 

1977ko abenduaren 8an, Buenos Aireseko San Cristobal auzoko Gurutze Santuko elizan batzartuta zeudela, Alfredo Astizen agindupean zegoen 3.3.2 Taldeak, Maiatzaren Plazako Amekin lotutako 12 lagun bahitu zituen.  Horien artean zeuden María Ponce, Azucena Villaflor, Esther Ballestrinoren, Alice Domon eta Léonie Duquet.

Argentinako Armadaren kontrolpean zegoen Armadako Mekanika Eskolan (ESMA) kokatutako atxilotze zentro klandestinora eraman zuten, *"Capucha"* izeneko sektorera. Maggio eta Cubas, ESMA-tik bizirik atera ziren lekukoak "Nunca Más" Txostenean eman zuten testigantza:... Lo mismo sucedió con las religiosas francesas Alice Domon y Léonie Renée Duquet. Tuve oportunidad personal de hablar con la hermana Alice, ya que fue llevada con la hermana Renée al tercer piso del Casino de Oficiales de la ESMA, lugar donde me encontraba cautivo. Esto ocurre alrededor del 11 o 12 de diciembre. Es cuando me cuenta que había sido secuestrada en una iglesia conjuntamente con familiares desaparecidos. Luego supe que eran 13 personas... Luego fueron "trasladadas" junto con las once personas restantes. Los rumores internos fundamentados por el apresuramiento con que se sacó de allí a estas personas, indicaban el asesinato de las mismas. 

-Testimonio de Horacio Domingo Maggio, Legajo Nº 4450.1977ko abenduaren 20an, itsasotik gorpuak agertzen hasi ziren Buenos Aires probintziako hondartzetan, Santa Teresita eta Mar del Tuyú balnearioetatik gertu. Garai hartan gorpuzkiak aztertu zituzten mediku polizialek adierazi zutenez  "*altuera handiko objektu gogorrekin talka*" egiteagatik hil ziren, gerora ordea hil aurretiko hezur hausturak zirela frogatu da. Tokiko agintariek gorpuak Lavalle hiriko General Lavalle hilerrian lurperarazi zituzten izenik gabe (NN).

2002an desklasifikatutako AEB-ko gobernuaren dokumentu sekretuek frogatzen dutenez AEBko gobernuak gorpuen kokalekua ezagutzen zuen. Hala erakusten du 1978-BUENOS-02346 dokumentua, Raúl Castrok, AEB-ko enbaxadorea Argentinan, AEB-ko Estatu Idazkariari bidali ziona, 1978ko martxoaren 30ekoa, *"Informe sobre monjas muertas"* titulopean. Textualki dio:

2003an, Lavalleko hilerrian NN hilobi berriak agertzean Cattani epaileak Argentinako Antropologia Forentseko Taldearekin (EAAF) indusketa berriak agindu zituen. Bi hilobi lerro aurkitu zituzte, bata bestearen gainean. Modu honetan, 8 hezurdura aurkitu ziren, 5 emakumeei dagozkienak, 2 gizonezkoei eta bat, GL-17 gisa sailkatua, *"ziurrenik gizonezko"* gisa definitu zena.[thumb|300x300px| Oroigarria Gurutze Santuaren elizan, non María Ponce, [Azucena Villaflor, Esther Ballestrino eta Léonie Duquet-en aztarnak daude .]]
2005eko uztailaren 8an Cattani epaileak jasotako txostenean gorpuetako bat María Poncerena zela baieztatzen zen. 

## Sariak eta Aitortzak 
Uztailaren 24an, erailketaren 28 urte eta gero Gurutze Santuaren lorategian luperatu zuten Esther Ballestrino-rekin batera. Gerora, Léonie Duquet eta Angela Auad ere bertan lurperatu zituzten.  Azucena Villafloren errautsak Maiatzeko Plazan sakabanatu ziren.

## Erreferentziak 
## Ikus, gainera 
* Maiatzeko Plazako Amak

## Kanpo estekak 
* *Voy a seguir hasta que aparezcan todos: Esther Ballestrino de Careaga, madre de Plaza de Mayo*, Villa Crespo, mi barrio
* Asheville Global Report, Archives, No. 339, July 14–20, 2005. Identificados los restos de las Madres de la Plaza de Mayo.
* Clarín, 4 de diciembre de 2005. *Otra víctima de los vuelos de la muerte*
* The National Security Archive. *US Declassified Documents: Argentine Junta Security Forces Killed, Disappeared Activists, Mothers and Nuns.*